Referat af bestyrelsesmødet onsdag d. 5 september 2018 kl. 19.00.

Deltagere: Ingelise Jensen (46) Anne Marie Thomsen (58) Jens Vedsted-Hansen (60) Kirsten Hansen (62), Ole Bruun Nielsen (64), og suppleanterne: Birgit Bannas (52) og Ingrid Meldgaard (42)

1. Valg af referent

Ole

1. Status fra sidste møde, herunder salg af nr. 30 og nr. 56

Nr. 30 er sat til salg gennem Nybolig i Odder, og derfor kan vi forvente, at interesserede kigger forbi og går tur i haven. Bestyrelsen opfordrer til at tage godt imod mulige nye beboere.

Nr. 56 er solgt til Ulla Thundal med overtagelse 1. september. Ulla forbereder indflytning og regner med at flytte ind omkring 1. november.

1. Underskrivelse af referat fra sidste møde
2. Planlægning af arbejdsopgaver i efteråret

Bestyrelsen vil indhente råd/tilbud fra anlægsgartner på følgende:

Lægning af fliser ved affaldscontainer, udskiftning af fod til flagstang og rydning og beplantning af skrænt mod Nyvej med potentil eller hvad anlægsgartner anbefaler.

I løbet af vinteren vil vi få en sagkyndig vurdering af træerne langs bækken og evt. få fældet, hvis der er behov.

1. Evaluering af arbejdsdagen d. 25 august

Der var tilfredshed med arbejdsdagens forløb og fremmødet, og Ingelise konstaterede, at alle havde taget del i arbejdet, enten på dagen eller efter aftale.

Der resterer eftersåning af græs.

Der var enighed om, at beboerne i fremtiden selv må stå for afrensning af sålbænke (de er behandlet med algefjerner i denne omgang) og smøring af dørlåse. Bestyrelsen sørger for algefjerner og smøreolie, der vil blive stillet i det store redskabsskur.

1. Flag, vimpel og flagstang trænger til fornyelse

I første omgang skiftes foden, jfr. pkt. 4.

1. De nye regler for persondata

Punktet udskydes til næste møde

1. Næste møde

Mandag d. 1. oktober hos Ole (nr. 64).

1. Evt.

Årets sidste (frivillige) havedag, lørdag d. 6. oktober kl 9 – 12, med smørrebrød bagefter. Der vil blive sat opslag op med tilmelding.

Rensning af tagrender: Bestyrelsen sørger for at høje tagrender renses af vinduespudseren, mens lave skal renses af beboerne selv.

Røde ahorn i have skal beskæres. Forespørger Bent/Poul om det er en opgave, de vil stå for.